Zulheri Rani

Zulheri Rani, SE, MPA () adolah saurang pangusaho Indonesia nan bergerak di bidang otomotif. Saat iko, inyo manjabaik sabagai General Manager (GM) PT Karya Suka Abadi nan mamacik kadistributoran ban Goodyear jo oli Total untuak wilayah Sumatra.

Di Kamar Dagang dan Industri Indonesia (Kadin), inyo manjabaik sabagai Wakia Ketua Kadin Kota Padang.

Kahidupan awal 
Ayi, panggilan akrab Zulheri, marupoan putra dari pasangan H. Rani Ismael jo H. Syamsidar. Ayahnyo marupoan direktur PT Suka Fajar Group. Bacito-cito manjadi saurang ABRI, Ayi parnah mancubo ikuik tes masuak AKABRI usai manamaikan pandidikan di SMA Negeri 3 Padang. Gagal sangkek tes, Ayi mamiliah marantau ka Jakarta jo manekuni dunia pamasaran. Pado 1994, inyo maambik kuliah manajemen di Universitas Pancasila jo mandapek gala sarjana pado 1999.

Karier 
Ayi mangawali karier di dunia marketing di Hongkong And Shanghai Bank (HSBC), Jakarta. Pado 2004, inyo pindah bakarajo di Citi Trade Services (Sdn) Bhd Penang, Malaysia. Di sinan, Ayi dipicayo sabagai asisten manager. Sambari bakarajo, inyo malanjuikan S-2 di bidang administrasi publik Universitas Sains Malaysia.

Sasudah salapan tahun di Malaysia, inyo mamiliah pulang ka kampung halaman pado 2012. Sajak Agustus, inyo dipicayo manduduki posisi General Manager (GM) PT Karya Suka Abadi (KSA). Parusahaan iko mamacik kedistributoran ban Goodyear jo oli Total untuak wilayah Sumatra.

Dalam pandistribusian ban, PT KSA manorehan panghargaan di tingkek nasional sabagai "Best Performance Consumer" dari PT Goodyear Indonesia Tbk pado 2017 jo 2018.

Rujuakan 

Pengusaha Indonesia
Tokoh Minangkabau
Tokoh dari Pariaman
Saudagar Minangkabau
Alumni Universitas Pancasila